**ΠΡΟΔΗΛΩΣΗ ΜΑΘΗΤΗ**  Για τα 3 μουσικά Τμήματα με τη νέα διαδικασία εισαγωγής

 - Τµήµα Μουσικών Σπουδών του Ιονίου Πανεπιστηµίου,

- Τµήµα Μουσικής Επιστήµης και Τέχνης του Πανεπιστηµίου Μακεδονίας,

 - Τµήµα Μουσικών Σπουδών του Πανεπιστηµίου Ιωαννίνων

Μέσα στο διάστημα 25-28 Φεβρουαρίου ο/η υπογράφων/ουσα μαθητής/τρια

ΕΠΩΝΥΜΟ………………………. ΟΝΟΜΑ…………….……………. ΠΑΤΡΩΝΥΜΟ ………..………….

Δηλώνω ότι ενδιαφέρομαι για εισαγωγή στα 3 ανωτέρω μουσικά Τμήματα με τη νέα διαδικασία εισαγωγής. Δηλώνω επίσης ότι ολόκληρη η παρούσα ΠΡΟΔΗΛΩΣΗ είναι εντελώς ενδεικτική και ότι τις τελικές μου προτιμήσεις θα τις συμπεριλάβω στην Αίτηση-Δήλωση του Μαρτίου, η οποία θα είναι δεσμευτική και οριστική.

Με τη νέα διαδικασία εισαγωγής στα 3 μουσικά Τμήματα, πέρα από τη συμμετοχή μου στις πανελλαδικές εξετάσεις των ΓΕΛ ή των ΕΠΑΛ αντίστοιχα στο μάθημα «Νεοελληνική Γλώσσα» ΓΕΛ ή «Νέα Ελληνικά» ΕΠΑΛ αντίστοιχα, θα εξεταστώ και στα 2 μουσικά μαθήματα «Μουσική Εκτέλεση και Ερµηνεία» και «Μουσική Αντίληψη και Γνώση».

1. Το μάθημα Μουσική Εκτέλεση και Ερμηνεία περιλαμβάνει την εξέταση κομματιών είδους α) Λόγιας Δυτικής Μουσικής παράδοσης, β) Τζαζ ή άλλης σύγχρονης μουσικής έκφρασης, γ) Παραδοσιακής, λαϊκής μουσικής παράδοσης ή βυζαντινής μουσικής.

**Ο υποψήφιος επιλέγει να εξεταστεί σε ένα από τα παραπάνω είδη και σε ένα μουσικό όργανο (ως µουσικό όργανο εννοείται και η φωνητική τέχνη) και συγκεκριμένα:**

α) από τη Λόγια Δυτική Μουσική παράδοση: δύο συνθέσεις διαφορετικού ύφους και περιόδου η μία αργής και η άλλη γρήγορης ρυθμικής αγωγής, μέτριας δεξιοτεχνικής και ερμηνευτικής δυσκολίας, με ακρίβεια στην μουσική απόδοση.

β) από την Τζαζ ή άλλη σύγχρονη μουσική έκφραση: δυο συνθέσεις μία αργής και μία γρήγορης ρυθμικής αγωγής από το ρεπερτόριο της Τζαζ, ροκ ή άλλου σύγχρονου μουσικού είδους με συμβατό σύντομο αυτοσχεδιασμό και απόδοση ύφους (στιλ).

γ) από την Βυζαντινή μουσική ή Παραδοσιακή, λαϊκή μουσική παράδοση: δυο κομμάτια επιλεγμένα με γνώμονα τον πρωταγωνιστικό ρόλο του εξεταζόμενου οργάνου ή φωνής, με συμβατό σύντομο αυτοσχεδιασμό (ταξίμι). Στη φωνητική εξέταση δεν προβλέπεται αυτοσχεδιασμός.

Η ανωτέρω εξέταση της φωνητικής ή οργανικής μουσικής διαρκεί 2΄ με 6΄ λεπτά. Κάθε υποψήφιος εξετάζεται σε ένα από τα δύο κομμάτια/συνθέσεις, την επιλογή του οποίου αποφασίζει η εξεταστική επιτροπή. Αν ο υποψήφιος έχει επιλέξει έργα μεγαλύτερης διάρκειας, η επιτροπή έχει δικαίωμα να διακόψει τον υποψήφιο στον χρόνο που έχει καθοριστεί. Οι υποψήφιοι πρέπει να φέρουν μαζί τους το όργανο που έχουν επιλέξει, με εξαίρεση το πιάνο από τα πληκτροφόρα και τα ντραμς και τύμπανα συμφωνικής ορχήστρας από τα κρουστά, τα οποία θα βρίσκονται σε κάθε εξεταστικό κέντρο όπου απαιτείται. Οι υποψήφιοι δίνουν τις εξετάσεις χωρίς να υπάρχει οπτική επαφή από και με την εξεταστική επιτροπή (πίσω από κουρτίνα ή παραβάν) συνοδευόμενοι από επιτηρητή.

2. Το μάθημα «Μουσική Αντίληψη και Γνώση» περιλαμβάνει την εξέταση του αντικειμένου της Μουσικής Αντίληψης και του αντικειμένου της Μουσικής Γνώσης. Η εξέταση στο αντικείμενο της Μουσικής Αντίληψης διάρκειας 30’ λεπτών περιλαμβάνει αναγνώριση μοτίβων, ρυθμικών μέτρων, συγχορδιών, διαδοχής συγχορδιών, ηχοχρώματος (μουσικών χροιών). Η εξέταση στο αντικείμενο της Μουσικής Γνώσης διάρκειας 2 ωρών περιλαμβάνει Θεωρία Μουσικής, Τονική Αρμονία, στοιχεία Μορφολογίας και Ιστορίας της Μουσικής, στοιχεία βυζαντινής, παραδοσιακής, λαϊκής μουσικής, στοιχεία Μουσικής Τεχνολογίας.

Για το μάθημα «Μουσική Εκτέλεση και Ερμηνεία» οι προτιμήσεις μου είναι οι παρακάτω:

*(Σε καθέναν από τους δύο παρακάτω πίνακες i) & ii) επίλεξε με Χ μία επιλογή στο κενό κουτάκι)*

i) Επιλέγω την εξέταση κομματιών σε ένα από τα παρακάτω είδη μουσικής

|  |  |  |
| --- | --- | --- |
| 1 | Λόγιας Δυτικής Μουσικής παράδοσης |  |
| 2 | Τζαζ ή άλλης σύγχρονης μουσικής έκφρασης, |  |
| 3 | Βυζαντινής μουσικής ή Παραδοσιακής, λαϊκής μουσικής παράδοσης: |  |

ii) Επιλέγω είτε φωνή είτε μία κατηγορία οργάνων

|  |  |  |
| --- | --- | --- |
| 4 | Φωνή |  |
| 5 | Έγχορδα όργανα |  |
| 6 | Πνευστά όργανα |  |
| 7α | Κρουστά όργαναΑν προτιμάς κρουστά, επίλεξε μία από τις τρεις προτιμήσεις δίπλα | Ντραμς |  |
| 7β | Συμφωνικής ορχήστρας |  |
| 7γ | Άλλο κρουστό όργανο |  |
| 8α | Πληκτροφόρα όργαναΑν προτιμάς πληκτροφόρα, επίλεξε μία από τις δύο προτιμήσεις δίπλα | Πιάνο |  |
| 8β | Άλλο πληκτροφόρο όργανο |  |

Για το μάθημα «Μουσική Αντίληψη και Γνώση» δεν χρειάζεται να δηλώσω κάποια προτίμηση,

δεδομένου ότι η εξέταση είναι κοινή για όλους τους υποψηφίους.

Ο/Η δηλών/ούσα μαθητής/τρια Υπογραφή Ημερομηνία

……………………………………….. …………………. …………………….